Ψυχική υγεία δεν σημαίνει να είσαι ευτυχισμένος. Στη ζωή  του καθενός μας υπάρχουν συνεχώς προκλήσεις που επηρεάζουν τον συναισθηματικό μας κόσμο φέρνοντας θλίψη,  θυμό, ταραχή, απογοήτευση, αποσύνδεση. Ψυχική υγεία σημαίνει να μπορείς να αντεπεξέλθεις σε αυτές τις προκλήσεις με δημιουργικό τρόπο, διατηρώντας, όσο σου επιτρέπουν οι προκλήσεις αυτές ανά πάσα στιγμή, ένα ελαφρύ αίσθημα ευχαρίστησης και ικανοποίησης, συνοδευόμενο από συμπόνια για τον εαυτό σου και τον κόσμο γύρω σου και ευγνωμοσύνη για αυτά που έχεις. Εφόσον το καταφέρνεις αυτό, είναι πολύ πιθανόν να είσαι ευτυχισμένος.